Kauno regiono aplinkos apsaugos departamentas

Lietuvos Respublikos Aplinkos ministerijos Kauno regiono aplinkos apsaugos departamentas – Kaune buvusi viešojo administravimo įstaiga, vykdomosios valdžios institucija, įsteigta siekiant Kauno regione užtikrinti teisėtumą ir teisėtvarką aplinkos apsaugos srityje, organizuoti ir vykdyti valstybinę aplinkos apsaugos ir gamtos išteklių naudojimo kontrolę.

 Veikla 

Departamentas siekė užtikrinti teisėtumą ir teisėtvarką aplinkos apsaugos ir gamtos išteklių naudojimo srityje vykdyti aplinkos apsaugos valstybinę kontrolę, išskyrus aplinkos apsaugos valstybinę kontrolę cheminių medžiagų ir preparatų tvarkymo, miškų būklės, naudojimo, atkūrimo, įveisimo ir apsaugos srityse.

Departamentas pagal kompetenciją įgyvendino valstybės politiką šiose srityse:
 aplinkos apsaugos valstybinės kontrolės ir taršos prevencijos,
 racionalaus gamtos išteklių naudojimo,
 klimato kaitos,
 aplinkos monitoringo,
 cheminių medžiagų ir preparatų valdymo,
 poveikio aplinkai vertinimo,
 atliekų (išskyrus radioaktyviąsias) tvarkymo,
 kraštovaizdžio ir biologinės įvairovės apsaugos,
 žemės gelmių,
 teritorijų planavimo,
 statybos,
 vandens ir nuotekų,
 genetiškai modifikuotų organizmų ir produktų valdymo.

 Struktūriniai padaliniai 

 Gyvosios gamtos apsaugos inspekcija
 Atliekų tvarkymo ir taršos apskaitos skyrius
 Poveikio aplinkai vertinimo skyrius
 Taršos prevencijos skyrius
 Valstybinės analitinės kontrolės skyrius
 Teisės ir bendrųjų reikalų skyrius
 Finansų skyrius
 Kauno miesto agentūra
 Kauno rajono agentūra
 Kaišiadorių rajono agentūra
 Jonavos rajono agentūra
 Jurbarko rajono agentūra
 Raseinių rajono agentūra
 Kėdainių rajono agentūra

 Reorganizacija 

Siekiant skaidresnės ir vienodesnės Lietuvos aplinkos apsaugos valstybinės kontrolės, 2018 m. buvo apjungti regioniniai aplinkos apsaugos departamentai ir įkurtas Aplinkos apsaugos departamentas prie Aplinkos ministerijos.Dėl Lietuvos Respublikos aplinkos ministerijos regionų aplinkos apsaugos departamentų reorganizavimo Nuoroda tikrinta 2023-11-22. Kaune, ten pat – Rotušės a. 12, įsikūrė Aplinkos apsaugos departamento prie Aplinkos ministerijos Kauno valdyba.https://www.lrvalstybe.lt/kontaktai/kauno-aplinkos-apsaugos-inspekcijahttps://aad.lrv.lt/lt/tvs-kontaktai/kauno-valdyba/

 Išnašos 

 Nuorodos 

 Departamento interneto svetainė 

Kategorija:Lietuvos institucijos
Kategorija:Lietuvos Respublikos aplinkos ministerija